钦定古今图书集成/明伦汇编/闺媛典/第372卷 > 《缫丝行》王虎臣
## 钦定古今图书集成/明伦汇编/闺媛典/第372卷 > 《缫丝行》王虎臣

“输班轮机旋若风，吴姬拮据无好容。神蚕遭烹不自
悔，以死利世功无穷。当空一缕如抽雪，宛转萦纡无
断绝。谁知中有长恨端，心事从今为君说。车声愈急
丝愈永，比妾愁肠犹易尽。去年丝成尽入官，敝衣不
足常辛寒。今年蚕苖犹在纸，已向豪家借仓米。探汤
拾绪手欲烂，辛苦无人慰憔悴。生平自知妾命薄，讵”
忍将愁诉夫婿。吴绫蜀锦多光辉，明朝已上他人机。